Document ID: 31996D0295

KOMISSION PÄÄTÖS,
tehty 18 päivänä huhtikuuta 1996,
Animo-tietokoneverkon yksiköiden luettelosta ja tunnistamisesta sekä päätöksen 92/175/ETY kumoamisesta (ETA:n kannalta merkityksellinen teksti) (96/295/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 20 artiklan 3 kohdan,
sekä katsoo, että
Animo-tietokoneverkon toiminnan varmistamiseksi on tärkeää tunnistaa komission päätöksen 91/398/ETY (3) 1 artiklan mukaiset eri yksiköt ja saattaa niitä koskeva luettelo ajan tasalle,
tämän luettelon ajan tasalle saattaminen ja vahvistaminen on tarpeen jäsenvaltioita koskevien uusien tariffien vahvistamiseksi 1 päivästä huhtikuuta 1996,
Animo-yksiköihin erityisesti Itävallan, Suomen ja Ruotsin liittymisen, jäsenvaltioiden alueellisten muutosten ja komission hyväksymien rajatarkastusasemien vuoksi kolmen vuoden aikana tehdyt lukuisat muutokset ovat tehneet uuden päätöksen tarpeelliseksi; tästä syystä olisi kumottava komission päätös 92/175/ETY (4); tällä kumoamisella ei ole vaikutuksia niihin säädöksiin ja päätöksiin, joissa viitataan päätökseen 92/175/ETY, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Päätöksen 91/398/ETY 1 artiklan mukaisten yksiköiden tunnusnumerot ja luettelo ovat liitteessä.
2 artikla
Tämä päätös tulee voimaan 1 päivänä huhtikuuta 1996.
3 artikla
Kumotaan päätös 92/175/ETY 1 päivästä huhtikuuta 1996. Viittaukset kumottuun päätökseen katsotaan viittauksiksi tähän päätökseen.
4 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä huhtikuuta 1996.

Labels: 12
3
6